ساموێل ئێڵ جاکسن

ساموێل لیڕۆی جاکسن  (؛ لەدایکبووی ٢١ی کانوونی یەکەمی ١٩٤٨) ئەکتەر و بەرھەمھێنەرێکی فیلمی ئەمریکییە.

سەرەتای دەرکەوتنی دەگەڕێتەوە بۆ فیلمی هاوڕێیە چاکەکان لەساڵی ١٩٩٠، دواتر فیلمەکانی (Jungle Fever 1991) (Patriot Games 1992) و ھەروەھا فیلمی بەناوبانگی دایناسۆڕەکان (Jurassic Park) لە ساڵی ١٩٩٣. ئەو فیلمەی کە ساموێلی بەناوبانگ کرد فیلمی (Pulp Fiction) بوو کاتێک لەگەڵ ئەکتەر جۆن تراڤۆڵتا ڕۆڵی دوو پیاوی بکوژیان دەبینی، فیلمەکە بەشێوەیەکی گشتی سەرکەوتوو بوو و لە لیستی ١٠ بەھێزترین فیلمی مێژوو دادەنرا.

ھەروەھا جاکسن ڕۆڵێکی تری بەرچاوی وەرگرت ئەویش ڕۆڵی (نیک فەری) بوو ھەم لە کۆمیکەکان و ھەم لە فیلمەکان، بۆیە ھەڵسا بە ئیمزاکردنی بۆندێک بۆ ئەوەی لە ٩ لە فیلمەکانی کۆمپانیای ماڕڤل دەرکەوێت، و یەکەم دەرکەوتنیشی لە فیلمی (Iron Man) بوو لەساڵی ٢٠٠٨.
و دواتر لە ھەریەکە لە فیلمەکانی (Iron Man 2 , Avengers , Captain America : The First Avenger) دەرکەوت هەر بە ڕۆڵی (نیک فەری) جگە لەوانەش لەساڵی ٢٠١٤ لە بەشی دووەمی کاپتن ئەمریکا بەناوی (CA : Winter Soldier)دا دەرکەوت، و لە فیلمی (Avengers : Age of Ultron)یشدا گەڕایەوە بۆ بەرجەستەکردنی ڕۆڵی نیک فەری. لە ساڵی ٢٠١٥ ساموێل لە فیلمی (The Hateful Eight) دەرکەوت. جگە لەمانەش ساموێل لەسالی ٢٠١٧ فیلمێکی تایبەتی دەردەجێت کە تایبەتە بە ژیانی کارەکتەری (نیک فەری) و ھەروەھا لە فیلمی تارزانیش لەساڵی ٢٠١٦ دەردەکەوێت.

ساموێل لەسەر ئاستی خەڵاتە جیھانییەکانی تایبەت بە فیلم بێبەش نەبووە توانیویەتی خەڵاتێکی بافتا بەرێتەوە بۆ ڕۆڵەکەی لە فیلمی (Pulp Fiction) ، و بۆ ھەمان ڕۆڵیش پاڵێوراوکرا بۆ خەڵاتی ئۆسکار و گۆڵدن گڵۆب، بەڵام سەرکەوتوو نەبوو لە بەدەستھێنانی خەڵاتەکە. جگە لەمانەش دوو جاری تر پاڵێوراوە بۆ خەڵاتی گۆڵدن گڵۆب بۆ فیلمەکانی (Against The Wall , A Time to Kill , Jackie Brown) و جارێکیش پاڵێوراوە بۆ خەڵاتی ئێمی.

سەرچاوەکان

 بەستەرە دەرەکییەکان 

ساموێل ئێل. جاکسن لە توویتەر






پۆل:لەدایکبووانی ١٩٤٨
پۆل:ئەکتەرەکانی پیاوی ئەمریکیی سەدەی ٢٠ەم
پۆل:ئەکتەرەکانی پیاوی ئەمریکیی سەدەی ٢١ەم
پۆل:ئەکتەرەکانی فیلمی پیاوی ئەمریکی
پۆل:ئەکتەرەکانی تەلەڤیزیۆنی پیاوی ئەمریکی
پۆل:زیندووان
پۆل:خەڵکی ئەفریقایی-ئەمریکی سەدەی ٢١
پۆل:ئەکتەرانی دەنگی پیاوی ئەمریکی
پۆل:چالاکوانانی مافە مەدەنییە ئەفریقی-ئەمریکییەکان
پۆل:بەرھەمھێنەرانی فیلمی ئەمریکی
پۆل:ئەکتەرە کوڕەکانی تێنێسی
پۆل:ئەکتەرە پیاوە ئەمریکییەکانی سەدەی ٢٠ەم
پۆل:ئەکتەرەکانی فیلمە پیاوە ئەمریکییەکان
پۆل:ئەکتەرانی دەنگیی پیاوە ئەمریکییەکان
پۆل:براوەکانی خەڵاتی باشترین ئەکتەری پاڵپشتی بافتا
پۆل:براوەکانی خەڵاتی فێستیڤاڵی فیلمی کان بۆ باشترین ئەکتەر
پۆل:براوەکانی ورچی زیوین بۆ باشترین ئەکتەر
پۆل:وەرگری خەڵاتی ڕێزلێنانی ئەکادیمیا